Определение на Съда на публичната служба (трети състав) от 16 декември 2015 г. — Bärwinkel/Съвет
(Дело F-118/14)1
(Публична служба — Длъжностни лица — Реформа на Правилника — Преходни правила относно класирането в типови длъжности — Член 30, параграф 3 от приложение XIII към Правилника — Понятие за увреждащ акт — Решение, с което се признава упражняването от определени длъжностни лица на специални отговорности — Невключване на името на жалбоподателя в първия списък от 34 длъжностни лица, признати като упражняващи специални отговорности — Изисквания, отнасящи се за досъдебното производство — Липса на жалба по административен ред по смисъла на член 90, параграф 2 от Правилника — Член 81 от Процедурния правилник)
Език на производството: френски
Страни
Жалбоподател: Wolfgang Bärwinkel (Брюксел, Белгия) (представител: M. Casado García-Hirschfeld, avocat)
Ответник: Съвет на Европейския съюз (представители: първоначално M. Bauer и E. Rebasti, впоследствие M. Bauer и M. Veiga)
Предмет
Искане за отмяна на решенията на Съвета относно класирането на длъжностни лица от степени AD 9—AD 14, заемащи длъжности, посочени като имащи специални отговорности, в длъжност от вида „началник на отдел или равностойна длъжност“ или „съветник или равностойна длъжност“ преди 31 декември 2015 г., като жалбоподателят не е сред ползващите се от това класиране длъжностни лица
Диспозитив
Отхвърля жалбата като явно недопустима.
Всяка страна понася направените от нея съдебни разноски.
____________
1 ОВ C 26, 26.1.2015 г., стр. 48.